NASTAVA NA DALJINU

Česta pitanja i odgovori

U odgovorima su navedena rješenja i prijedlozi koji sad vrijede, obzirom na stalnu promjenu epidemiološke situacije promjene su moguće i u kratkim vremenskim periodima. Molimo vas pratite najnovije odgovore na često postavljana pitanja.

Preuzeto sa: <https://skolazazivot.hr/nastava-na-daljinu-cesta-pitanja-i-odgovori/>

<https://mzo.gov.hr/vijesti/nastava-na-daljinu-cesta-pitanja-i-odgovori/3607>

**Objave od 5.4.2020.**

**PEDAGOŠKE MJERE**

**Je li moguće i na koji način učeniku izreći pedagošku mjeru ukor zbog neopravdanih izostanaka?**

[Pravilnikom o kriterijima za izricanje pedagoških mjera](https://narodne-novine.nn.hr/clanci/sluzbeni/2015_09_94_1818.html) propisan je način i procedura njihova donošenja.

**NASTAVA NA DALJINU U REALNOM VREMENU U DVIJE SMJENE**

**Je li nastava na daljinu u realnom vremenu u dvije smjene u skladu sa preporukama MZO-a? I predstavlja  li to opravdano opterećenje učenika i učitelja?** **Smatram da je sinkronizirana nastava i to u smjenama putem digitalne tehnologije iznimno štetna za učenike.**

Ministarstvo znanosti i obrazovanja je objavilo Preporuke o organizaciji radnoga dana učenika tijekom održavanja nastave na daljinu, a možete ih pronaći [ovdje](https://skolazazivot.hr/preporuke-o-organizaciji-radnoga-dana-ucenika-tijekom-odrzavanja-nastave-na-daljinu/).

**KOMUNIKACIJA IZMEĐU UČITELJA/NASTAVNIKA I RODITELJA/UČENIKA**

***Dobivamo mailove i poruke nastavnika sa zadacima cijeli dan, a i tijekom noći. Imate li kakvu uputu oko toga?***

Komunikacija između roditelja i učenika s jedne strane i učitelja, nastavnika, stručnih suradnika i ravnatelja s druge strane treba se odvijati u za to uobičajenom vrijemenu. Dakle, u vremenu od 8 do 18 sati. U tom vremenu može se očekivati da će učitelj i nastavnik javljati zadatke, upute i povratne informacije. Jednako tako ne treba očekivati da učitelji i nastavnici odgovaraju izvan tog okvirnog vremena. Pri tome svaki učitelj i nastavnik može pobliže napisati koje je njegovo radno vrijeme u okviru 8-satnog radnoga dana i 40-satnog radnog tjedna.

**MATERIJALI ZA UČENIKE S TEŠKOĆAMA U RAZVOJU**

***Moraju li učitelji slati materijale za djecu s teškoćama unaprijed na uvid i provjeru stručnim suradnicima (psihologinji)? Imaju li učitelji obavezu dogovarati se s nekim oko izrade posebnih materijala? Je li potrebno izrađivati posebne materijale za djecu s teškoćama za svaki nastavni sat?***

Učitelji tijekom nastave na daljinu rade prilagodbe metoda i sadržaja za učenike s teškoćama u razvoju kao i u školi.

**RANIJE OBJAVE:**

**ZAVRŠNI RAD ZA UČENIKE STRUKOVNIH ŠKOLA**

***Poštovani, zanima me na koji ćemo način provesti postupak prijave završnog rada za učenike završnih razreda strukovnih škola. Naime, završni rad se prijavljuje na prijavnici koja se dobije u tajništvu škole i koja treba biti potpisana od strane učenika. Rok za prijavu obrane u ljetno roku je, prema Pravilniku o izradbi obrani završnog rada, čl. 18. , st. 1., do 1. travnja tekuće godine. Mogu li ja, s obzirom na navedeni pravilnik, a budući da rad škola nije obustavljen, zahtijevati od učenika da navedenog dana dođu u školu prijaviti završni rad?***

Predlažemo da već sada organizirate zaprimanje prijavnica u elektroničkom obliku. Učenici ih mogu popuniti kod kuće te poslati elektroničkom poštom sa svog AAI@EduHr korisničkog računa.

**BLOK SAT, BROJ NASTAVNIH SATI DNEVNO I VREDNOVANJE UČENIKA**

***Poštovani! Je li raspored sati za održavanje nastave na daljinu, koji izdaje MZO, obvezan za sve škole? Može li škola raditi po svom redovnom rasporedu sati koji uključuje i izborne predmete (ukupno do 8 nastavnih sati dnevno)?******Mogu li učenici imati blok satove u nastavi na daljinu? Postoji li ograničeni broj nastavnih sati koji učenici mogu dnevno imati****?****S obzirom na to da dosadašnji raspored sati po kojem smo radili, a koje je objavljivalo Ministarstvo, nije ispunjavao redovan broj sati nastavnih predmeta u određenim razredima, a time niti normu učitelja, možemo li nadoknaditi propuštene sate? S obzirom na to da je danas donesena odluka o trajanju nastave na daljinu minimalno još mjesec dana, imate li preporuke******na koji način vrednovati rad učenika u skladu s Pravilnikom o načinima, postupcima i elementima vrednovanja****?*

Temeljni je princip da se dostupnost materijala i učenje omogući svim učenicima bez obzira na uvjete koje učenici imaju kod kuće ili potporu koju im pružaju učitelji u prvom tjednu kada su se prilagođavali novom načinu rada.

Ako nastavnici predmetne nastave, a posebno u srednjoj školi, samostalno pripremaju obrazovne sadržaje i aktivnosti za svoje učenike te ako su osigurani načini suradnje s učenicima putem danih komunikacijskih kanala, učenici ne trebaju nužno slijediti SPTV. U  tom slučaju škole moraju objaviti jasne upute i rasporede na mrežnim stranicama škole, ali i osigurati radne materijale za učenike.

Upozoravamo na to da ako se samo slijedi nacionalni raspored, neki predmeti neće biti pokriveni ili će imati premalo sati nastave pa je nužno da nastavnici krenu izrađivati svoje materijale jer će na taj način moći ostvariti nužni broj sati nastave. To je posebno važno  sada kada je očito da će nastava na daljinu trajati barem još mjesec dana.

U predmetnoj nastavi u nacionalnom rasporedu i sada je ostavljeno mjesta za svaki dan  za barem dva dodatna sata. Učenici  u Nastavi na daljinu ne mogu imati veće opterećenje nego što bi ga imali pri pohađanju nastave u školi.

Što se tiče vrednovanja, uskoro ćemo objaviti Smjernice za vrednovanje pri nastavi na daljinu. Učitelji i nastavnici trebaju pratiti aktivnosti učenika, davati im zadatke, poticati ih na rad i okupljati u virtualne učionice. Nužno je da učenici, koliko je god to moguće, dobiju povratnu informaciju o svojem radu i napretku (vrednovanje kao učenje, vrednovanje za učenje).

***Prema uputi MZO-a vrednovanje se prolongira za još tjedan dana, dakle od vaše upute od 14.3.2020. godine. Učitelji pitaju kako provesti provjeru na konkretan datum ako učenici nisu obvezni uključiti se u sustav u određenom terminu, već im je na raspolaganju čitav dan? Koliko verzija testa bi bilo korektno pripremiti?***

Budući da se izvodi nastava na daljinu, nije se nužno držati ranije utvrđenih rasporeda provjera na konkretan datum. Ostavili smo dva tjedna za prilagodbu svih učenika i nastavnika na novi način rada i u tom periodu važno je pratiti učenike i davati im upute kako učiti u virtualnom okruženju. Vrednovanje i ocjenjivanje u virtualnom okruženju gdje se nastava izvodi u asinkronom modelu treba izvoditi na prilagođene načine u odnosu na modele u fizičkoj učionici.

Vrednovanje i ocjenjivanje u virtualnom okruženju ima neke različitosti u odnosu na onu u učionici, odnosno kada se učitelji (nastavnik) i učenik (student) nalaze fizički na jednom mjestu i moguća je izravna sinkrona komunikacija, a samim time i lakša provjera vjerodostojnosti odgovora i zaštite od varanja, prepisivanja i slično. Stoga je potrebna prilagodba kako usmenih ispita (smanjiti broj i opseg) tako i pisanih provjera (uglavnom se rutinski zadaci upotrebljavaju za samovrednovanje i vršnjačko vrednovanje).

***Poštovani, kao stručni suradnik javljam Vam se u svoje ime i ime učitelja naše škole. Postoje li naputci o ocjenjivanju budući da se od sljedećeg tjedna nastavlja s ocjenjivanjem? Hoće li se i na koji način provoditi pisane provjere? Što je s pisanim provjerama koje su zabilježene u vremeniku, ali se nisu održale zbog nastale situacije? Treba li ju učitelj izbrisati ili ostaviti upisanu uz napomenu? Mogu li se usmene provjere provoditi putem skypea ili će postojati neki drugi oblik usmenog provjeravanja? Unaprijed se zahvaljujem na odgovoru***

Budući da se izvodi nastava na daljinu, nije se nužno držati ranije utvrđenih rasporeda provjera na konkretan datum. Ostavili smo dva tjedna za prilagodbu svih učenika i nastavnika na novi način rada i u tom je periodu važno pratiti učenike i davati im upute kako učiti u virtualnom okruženju. Vrednovanje i ocjenjivanje u virtualnom okruženju gdje se nastava izvodi u asinkronom modelu treba izvoditi na prilagođene načine u odnosu na modele u fizičkoj učionici.

Vrednovanje i ocjenjivanje u virtualnom okruženju ima neke različitosti u odnosu na onu u učionici, odnosno kada se učitelji (nastavnik) i učenik (student) nalaze fizički na jednom mjestu i moguća je izravna sinkrona komunikacija, a samim time i lakša provjera vjerodostojnosti odgovora i zaštite od varanja, prepisivanja i slično. Stoga je potrebna prilagodba kako usmenih ispita (smanjiti broj i opseg) tako i pisanih provjera (uglavnom se rutinski zadaci upotrebljavaju za samovrednovanje i vršnjačko vrednovanje).

Pri tome treba napraviti i pomak prema vrednovanju složenijih oblika zadataka (projektni rad, esej, manji istraživački rad, problemski zadatak i sl.) koji ne zahtjeva izravno nadgledanje i kontrolu učenika, ali učeniku osigurava postizanje ishoda učenja i zanimljiv postupak izrade rješenja. Smjernice i primjeri za vrednovanje bit će dostupne početkom travnja. Ukoliko imate korisnih primjera, pozivamo Vas da nam ih pošaljete.

**EVIDENTIRANJE NASTAVE**

**Kako će se organizirati i upisivati Program Produženog stručnog postupka za učenike s teškoćama u razvoju u posebnom programu?**

Prema onome što je stvarno i izvedeno. Ako su učenici u školi jer su roditelji zaposleni onda se upiše što se radilo, a ako je učenik kod kuće daju se upute za rad kod kuće. Odnosno, učitelj je u kontaktu s roditeljima preko neke od grupa (npr Viber ili WhatsApp).

**Kako predmetni učitelji trebaju upisivati sate u Dnevnik rada tijekom održavanja nastave na daljinu? Upisuje li svaki nastavnik svoj predmet prema rasporedu kojeg definira MZO uz napomenu sa strane da je nastava održana u online okruženju ili postoji neki drugi način, odnosno prijedlog?**

Upisuje se ono što je stvarno i izvedeno bez obzira na to tko je kreirao osnovne materijale. Međutim, nastavnik i u slučaju da sve materijale koristi koji su naprijed pripremljeni treba davati dodatne upute učenicima.

**Smije li se u virtualnim učionicama odrađivati nastava prema već postojećem školskom rasporedu ili treba pratiti raspored koje je izdalo ministarstvo? Upisujemo li u e-Dnevnik raspored Ministarstva ili već postojeći školski raspored?  S obzirom na to da su neke nastavne cjeline i sadržaji, koje je Ministarstvo isporučilo, već obrađeni, a nastavnik isporučuje svoje sadržaje i aktivnosti, upisuje li sadržaje koje sam nastavnik isporučuje ili koje je isporučilo ministarstvo?**

Unaprijed su pripremljene pojedine nastavne jedinice s materijalima kako bismo učiteljima olakšali početak rada. Ako nastavnik ima gotova svoja predavanja, njegovi učenici ne moraju pratiti sadržaj koji je isporučio MZO, nego predmetni nastavnik u virtualnom razredu isporučuje sadržaj i aktivnost. Nadalje, može se dodati i koji sat na postojeći raspored, ali to sve treba objaviti na mrežnim stranicama škole.

U e-Dnevnik se upisuje ono što se stvarno s učenicima i radilo.

**Može li škola raditi po svojem uobičajenom rasporedu? Ili mora raditi po zajedničkom.**

Ako radi po uobičajenom rasporedu, to mora objaviti i svi nastavnici moraju samostalno pripremati sve materijale i objavljivati ih učenicima, a sve mora biti jasno objavljeno i objašnjeno na mrežnim stranicama škole. Pri tome se ne smije koristiti videokonferencija u realnom vremenu.

**Hoće li škole dobiti upute o tome radi li se u smjenama te ostvaruju li time svoje pravo na smjenski rad.**

Rasporedom koji će se objavljivati na stranicama MZO-a bit će definirano vrijeme u kojem se izvodi nastava u kojem razredu.

**PRAKTIČNA NASTAVA**

Praktična nastava kod poslodavaca odgađa se u sljedeća dva tjedna. MZO će dati dodatne upute, prema potrebama. Ravnatelji strukovnih škola dužni su obavijestiti poslodavce kako se obustavlja praktična nastava za učenike kod poslodavaca.

***Može li se praktična nastava u školi odrađivati kroz virtualne učionice barem djelomično? U školi inače obavljamo praktičnu nastavu za zanimanja kuhar, konobar, poljoprivredni gospodarstvenik, automehatroničar i instalater kućnih instalacija. Kolege su osmislile kreativna rješenja gdje bi učenicima zanimanja kuhar i konobar slale videomaterijale vezane uz nastavne teme i zadavale jednostavne zadatke koje bi učenici mogli odrađivali kod kuće, a tu su i pripremni radovi i vježbe koje učenici upisuju u svoje mape praktične nastave i koje realno mogu odraditi od kuće, a nastavnicima poslati povratnu informaciju. Učenici koji su u zanimanju poljoprivredni gospodarstvenik uglavnom imaju svoja obiteljska gospodarstva kod kuće i mogu na zadanu temu i uz dobre upute odraditi većinu zadataka. Nastavnici strojarske skupine  predmeta pripremili bi videomaterijale u kojima bi demonstrirali učenicima zadane vježbe koje oni mogu isprobati povratkom na redovnu nastavu, a od kuće odraditi pripremu kroz crteže, skice i planove. Šteta je da se izgube sati koji se u danim uvjetima mogu odrađivati u online okruženju.***

Ovakva rješenja su dobra. Preporučamo da ih podijelite i sa ASOO-om.

***Kako će strukovni učitelji i suradnici u nastavi koji su jedino vezani izvođenjem praktične nastave u školskoj radionici odrađivati i evidentirati nastavu? Ako oni nemaju mogućnost osmišljavanja vježbi i zadataka koje bi učenici mogli napraviti kod kuće te ih unositi u svoje mape praktične nastave i slati ih nastavnicima, koja su onda njihova zaduženja i obaveze tijekom izvođenja virtualne nastave?***

Sada se uglavnom stavlja naglasak na opće-obrazovne sadržaje i predmete. Na taj će se način osloboditi nastavni dani za praktičnu nastavu kada se učenici vrate u škole. Međutim, potiču se strukovni nastavnici da osmisle kreativna rješenja u mjeri u kojoj je to moguće i u nastavi na daljinu.

**Naši učenici veliki dio praktične nastave odrađuju na ekonomiji i na imanju škole. Prekidamo i takav rad jer učenici nisu u školi. Problem je sto veliki broj maturanata odrađuje praktičnu nastavu i van škole i u školi. Molim, imate li netko prijedlog kako organizirati, ili nadomjestiti praktičnu nastavu za maturante?**

U principu se sva nastava u školi prekida. Međutim, ako nema neposredne opasnosti (a takve odgovore daju Stožeri civilne zaštite) može se za maturante organizirati praktični rad učenika na otvorenom prostoru ili im dati uputu kako i što da naprave kod kuće. Potrebno je kontinuirano pratiti upute Stožera civilne zaštite i uskladiti rad s njima.

**ŠTO UPISATI U E-DNEVNIK**

**Postoji li mogućnost upisa ocjena iz održanih pisanih provjera? Pisana provjera je održana prošli tjedan, a kako od danas nema nastave za učenike u školi, što s upisivanjem ocjena?**

Danas je nastavni dan, ali se nastava održava na daljinu. Sve se aktivnosti i provjere koje su već održane mogu evidentirati.

***Na koji način provoditi DOPUNSKU, DODATNU i IZVANNASTAVNU te satove razrednika tijekom nastave na daljinu?***

Razrednik sada ima ulogu koordinatora virtualnog razreda. Prema tome, ima svoje zaduženje i u praksi jer je “sat razrednika” kontinuirana aktivnost.

S obzirom na to da se sadržaji i metode rada prilagođavaju učenicima te da se uzimaju u obzir njihove specifičnosti, u ovom  će se periodu tek utvrditi potreba i načini održavanja dopunske i dodatne nastave te izvannastavnih aktivnosti.

***Treba li u e-dnevniku evidentirati dopunsku i dodatnu nastavu te izvannastavne aktivnosti koje su u satnici učitelja? Ako ne treba, ispunjava li učitelj normu te prima li punu plaću?***

U e-Dnevniku se, kao i do sada, upisuju samo održane aktivnosti i izvedena nastava.

***Trebaju li učitelji i nastavnici upisivati u bilješke u e-dnevnik zapažanja o radu učenika i aktivnosti učenika koje su činili u virtualnim učionicama nakon svakoga održanoga sata?***

U e-Dnevnik se upisuju uobičajene informacije i bilješke. Nastava na daljinu ne treba dodatno opteretiti administrativnim obavezama nastavnika. Podsjećamo da je većinu aktivnosti moguće i nakladno provjeriti u virtualnim razredima.

**VRSTA MATERIJALA KOJU IZRAĐUJU UČITELJI I NASTAVNICI**

**Moraju li učitelji/nastavnici obavezno imati video materijal ili su dovoljni bilo koji drugi materijali (digitalni materijali, primjena aplikacija u nastavi, upute za samostalan rad s povratnom informacijom na nekoj platformi)?**

Učitelj/nastavnik odlučuje o tome koje materijale treba upotrijebiti i/ili dodatno pripremiti u skladu s potrebama svojeg razreda i predmeta. Pri tome treba imati na umu da je potrebno osigurati dovoljnu količinu radnih materijala, ali i komunikaciju s učenicima kako bi im se pružila povratna informacija i upute za učenje. Video materijal pri tome nije nužan, ali je preporučen.

**NEOPRAVDANI SATI I NERJEŠAVANJE ZADATAKA**

**Od svih učenika očekuje se preuzimanje odgovornosti za vlastiti napredak u učenju te maksimalno sudjelovanje u aktivnostima nastave na daljinu.  Međutim, uputa je dana  nastavnicima da prva dva tjedna *online* nastave ne ocjenjuju već samo prate rad i potiču učenike, te da uzmu u obzir ograničenja tehnologije. Očekujemo da će se sustav stabilizirati tijekom ovog tjedna pa ćete rješenja zadataka moći poslati i naknadno.**

* *Poštovani, upit se odnosi na vođenje izostanaka u e – dnevniku za vrijeme trajanja nastave na daljinu u osnovnoj školi. Hoće li se upisivati kao opravdani ili neopravdani ( ako se učenik dnevno nije ulogirao)?*

**Potrebno je da razrednik najprije kontaktira roditelje kako bi prikupio informacije o eventualnom nesudjelovanju učenika u nastavi kao što je dostupnost opreme, Interneta, eventualne bolest ili nesnalaženje te da se utvrdi treba li učenik pomoć stručnih suradnika. Ukoliko su organizirani virtualni razredi očekuje se da učenici sudjeluju u raspravama, čitaju za njih pripremljene obrazovne sadržaje te šalju svoje radove. Sama prijava u sustav za učenje na daljinu nije jedini način praćenja učenika, oni trebaju biti aktivni sudionici u svojim virtualnim razredima.**